Συντεταγμένες: 54°24′24″N 18°40′2″E﻿ / ﻿54.40667°N 18.66722°E﻿ / 54.40667; 18.66722

Το **Μνημείο του Βεστερπλάτε**, γνωστό και ως **Μνημείο για τους Υπερασπιστές της Ακτής** (πολωνικά: *Pomnik Obrońców Wybrzeża*), είναι πολεμικό μνημείο που βρίσκεται στη χερσόνησο Βεστερπλάτε στο λιμάνι του Γκντανσκ της Πολωνίας, το οποίο κατασκευάστηκε μεταξύ 1964-1966. προς τιμήν των Πολωνών υπερασπιστών της Στρατιωτικής Αποθήκης Διαμετακόμισης (*Wojskowa Składnica Tranzytowa*, ή WST) στη Μάχη του Βεστερπλάτε, μια από τις πρώτες μάχες στην γερμανική εισβολή στην Πολωνία, η οποία σηματοδότησε το ξέσπασμα του Β΄ Παγκοσμίου Πολέμου στην Ευρώπη.

Ιστορία
-------

Το αστικό έργο, συμπεριλαμβανομένου ενός μη πραγματοποιημένου μουσείου, σχεδιάστηκε από τον Άνταμ Χάουπτ, ενώ το ίδιο το μνημείο σχεδιάστηκε από τους γλύπτες Φραντσίσεκ Ντουσένκο και Χένρικ Κιτόφσκι. Το έργο των Ντουσένκο και Κιτόφσκι επιλέχθηκε από 63 προτεινόμενα έργα.

Η κατασκευή του μνημείου ξεκίνησε από την Επιτροπή Προστασίας της Μνήμης των Μαχών και του Μαρτυρίου (*Rada Ochrony Pamięci Walk i Męczeństwa*) και αποτελείται από 236 γρανίτες που μεταφέρθηκαν από τα λατομεία των Στσέγκομ και Μπόρουφ, και ζυγίζουν 1.150 τόνους. Το μνημείο είναι διακοσμημένο με ανάγλυφα και επιγραφές, που αποτίουν φόρο τιμής στην υπεράσπιση της πολωνικής ακτής, στις ναυμαχίες του Β΄ Παγκοσμίου Πολέμου στις οποίες έλαβαν μέρος Πολωνοί ναύτες και στρατιώτες, καθώς και στη Μάχη του Λένινο, στη Μάχη του Στουντζιάνκι και στη Μάχη του Κόλμπεργκ. Το μνημείο περιλαμβάνει επίσης την επιγραφή «Δόξα στους απελευθερωτές» (*Chwała wyzwolicielom*).

Το σχήμα του μνημείου μοιάζει στην εμφάνισή του με μια οδοντωτή ξιφολόγχη τοποθετημένη στο έδαφος. Επτά κεριά στη βάση του μνημείου αντιπροσωπεύουν συμβολικά τις επτά ημέρες ηρωικής υπεράσπισης του Βεστερπλάτε από τους Πολωνούς στρατιώτες ενάντια στον αριθμητικά ανώτερο ναζιστικό γερμανικό στρατό.

Ο τεχνητός λόφος ύψους 22 μέτρων στον οποίο βρίσκεται το μνημείο ανεγέρθηκε από τη γη που συγκεντρώθηκε από την ανάπλαση του λιμανιού του Γκντανσκ. Η κατασκευή του μνημείου χρειάστηκε 2 χρόνια για να ολοκληρωθεί και παρουσιάστηκε εθιμοτυπικά στις 9 Οκτωβρίου 1966, στην επέτειο της Μάχης του Λένινο.

Κάθε χρόνο, οι επίσημες κρατικές τελετές για τον εορτασμό της έναρξης του Δεύτερου Παγκόσμιου Πολέμου πραγματοποιούνται στους πρόποδες του μνημείου και στις οποίες συμμετέχουν διακεκριμένοι Πολωνοί και ξένοι αξιωματούχοι και αρχηγοί κρατών.

Εικόνες
-------

* Μνημείο του ΒεστερπλάτεΜνημείο του Βεστερπλάτε
* 79η επέτειος από το ξέσπασμα του Β΄ Παγκοσμίου Πολέμου στο Γκντανσκ79η επέτειος από το ξέσπασμα του Β΄ Παγκοσμίου Πολέμου στο Γκντανσκ
* Το Μνημείο του Βεστερπλάτε όπως φαίνεται από απόστασηΤο Μνημείο του Βεστερπλάτε όπως φαίνεται από απόσταση
* Επιγραφές στο μνημείοΕπιγραφές στο μνημείο

Δείτε επίσης
------------

* Μουσείο του Δεύτερου Παγκοσμίου Πολέμου (Γκντανσκ)
* Σεπτεμβριανή Εκστρατεία
* Μάχη της Βίζνα

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο του Βεστερπλάτε** |

1. ↑  «Granitowy kolos u wrót gdańskiego portu. Historia Pomnika Obrońców Wybrzeża».. Ανακτήθηκε στις 2019-09-01.
2. ↑  «Statue to the Defenders of Westerplatte».. Ανακτήθηκε στις 2019-09-01.
3. ↑  «Pomnik Obrońców Wybrzeża Westerplatte w Gdańsku». Αρχειοθετήθηκε από το πρωτότυπο στις 2019-09-01.. Ανακτήθηκε στις 2019-09-01.
4. ↑  «Budowa Pomnika Obrońców Wybrzeża».. Ανακτήθηκε στις 2019-09-01.
5. ↑  «Granitowy kolos u wrót gdańskiego portu. Historia Pomnika Obrońców Wybrzeża».. Ανακτήθηκε στις 2019-09-01.
6. ↑  «Budowa Pomnika Obrońców Wybrzeża».. Ανακτήθηκε στις 2019-09-01.
7. ↑  «WW2 commemorations expose differences at heart of Europe».. Ανακτήθηκε στις 2019-09-01.
8. ↑  «Granitowy kolos u wrót gdańskiego portu. Historia Pomnika Obrońców Wybrzeża».. Ανακτήθηκε στις 2019-09-01.
9. ↑  «Obchody 75. rocznicy wybuchu II wojny światowej w Gdańsku».. Ανακτήθηκε στις 2019-09-01.
10. ↑  «Obchody 70 rocznicy wybuchu II wojny światowej na Westerplatte».. Ανακτήθηκε στις 2019-09-01.